જયારે પરીસ્થીતી અસહ્ય બની ગઈ ત્યારે ના છૂટકે સનાતની સમાજને પોતાના સ્વ-બચાવ માટે પગલાં લેવા પડ્યા. આદિ શકારાચાર્ય દ્વારા ચાર સ્થાપેલ મઠોના શકારચાર્યો, જે હિંદુ ધર્મમાં સર્વોચ્ચ છે, તેમના દ્વારા સતપંથને મુસલમાન ધર્મ તરીકે જાહેર કરવો, ઈન્ટરનેટ પર સતપંથ મુસલમાન ધર્મ હોવાના અસંખ્ય પુરાવાઓને લોકો સામે રજુ કરવા, જેવા અન્ય અસંખ્ય કાર્યો શરુ કરવામાં આવ્યા. સાધુઓમાં જ્યાં જ્યાં મત ભેદ હોય, ત્યાં હિંદુઓમાં સર્વોચ્ચ ગણાતા એવા શંકરાચાર્યથી ઉપર કોઈ નથીને. પછી ભલે બીજા સંતો ગમે તેમ બોલે. સતપંથીઓને આના કારણે બહુજ મોટું અને કાયમી નુકસાન થયું છે. હવે તો પરિસ્થિતિ એવી એવી થઇ ગઈ છે કે લોકો કહે છે કે કચ્છ કડવા પાટીદાર જ્ઞાતિમાંથી સતપંથને ખતમ કરી નાખો. જયારે એક મોટી સંસ્થા બીજી નાની સંસ્થા સાથે લડે તો નુકસાન વધારે કેનું થાય? સંસ્થા દ્વારા છેડવામાં આવેલ લડાઈને બંદ કરાવી સહેલી નથી. સંતો તો બહારના છે. પોતાના ભાઈઓ સાથે સતપંથીઓ કેટલા વર્ષો લડી શકશે. ખુબ વિનમ્રતાથી કહું છું કે સતપંથી લોકો જો સનાતની સમાજને સુખેથી જીવવા નહિ દે, તો સતપંથી લોકોનું જીવવું ભારે થઇ જશે, તેમાં બે મત નથી. સચ્ચાઈની સામે ખોટું ટકી નહિ શકે, એ આપ સ્વ-મુખે વારમ વાર કહેતા રહો છો. સનાતની સમાજ સત્યના પક્ષમાં છે, તે પણ આપ બહુ સારી રીતે જાણો છો.